**Kā kļūt par audžuģimeni**

|  |  |  |
| --- | --- | --- |
| Lai kļūtu par audžuģimeni | nosacījumi | * vismaz viens no laulātajiem (persona) ir: Latvijas pilsonis, nepilsonis vai ārzemnieks;\*   vecumā no 25 līdz 60 gadiem |
| Audžuģimenes statusa iegūšanas process | darbības/ soļi | * laulātajiem (personai) ar **iesniegumu, psihiatra un narkologa atzinumus** jāvēršas bāriņtiesā;\*\*\*\* * bāriņtiesa **mēneša laikā (**izvērtējot motivāciju, savstarpējās attiecības, prasmes un zināšanas bērnu aprūpē, noskaidrojot materiālo stāvokli, pārbaudot dzīves apstākļus, pieprasot informāciju no Sodu reģistra) **lemj par laulāto (personas) piemērotību** audžuģimenes pienākumu veikšanai; * laulātie (persona) **slēdz vienošanos ar** **atbalsta centru** (pēc savas izvēles) par atbalsta sniegšanu; * **laulātie (persona) apgūst vienreizēju mācību kursu** vismaz 50 stundu apjomā un **praksi**\*\* vismaz 16 stundu apjomā\*\*\*; * atbalsta centrs nodrošina: * **bezmaksas** mācības un izsniedz **apliecību,** kā arī organizē ikgadējās zināšanu pilnveides mācības par bērnu aprūpi vismaz 8 stundu apjomā, * **psihologa konsultācijas un atzinuma sagatavošanu,** * audžuģimenes **raksturojuma un informācijas par mācību programmas apguvi sagatavošanu**, * psihologa un sociālā darbinieka **atbalstu**; * bāriņtiesa pieņem **lēmumu par audžuģimenes statusu mēneša laikā** pēc mācību programmas sekmīgas apgūšanas. |
| Audžuģimenessadarbība ar Atbalsta centru | darbības/  soļi | * audžuģimene **sadarbojas** ar atbalsta centru **Atbalsta un individuālā attīstības plāna izstrādē**. * **atbalsta centrs** Atbalsta un individuālās attīstības plāna ietvaros **nodrošina psihosociālo atbalstu audžuģimenēm un tajās ievietotajiem bērniem;\*\*\*\*** * audžuģimene **nekavējoties informē atbalsta centru:** * par iemesliem**, kādēļ nevar uzņemt ģimenē bērnu,** * par šķēršļiem, kas būtiski ietekmē spēju turpmāk **veikt audžuģimenes pienākumus;** * par apstākļiem, kas var būtiski ietekmēt **bērna turpmāko aprūpi audžuģimenē.** |
| Kārtība, kādā audžuģimenē ievieto bērnu | nosacījumi | * **bāriņtiesas lēmums** par bērna ievietošanu audžuģimenē; * **pašvaldības un audžuģimenes** **līgums** par bērna ievietošanu audžuģimenē; * **atbalsta centra un audžuģimenes vienošanās** par atbalsta sniegšanu**;\*\*\*\*\*** * vienlaikus drīkst ievietot **ne vairāk par trim bērniem;** * **kopējais bērnu skaits** **nedrīkst būt lielāks par sešiem.** |
| Audžuģimenesfinansēšana kārtība |  | * Valsts sociālās apdrošināšanas aģentūras nodaļa izmaksā:   **atlīdzību** par **audžuģimenes** **pienākumu pildīšanu** (par vienu audžuģimenē ievietoto bērnu – 171 *euro* mēnesī; par diviem bērniem – 222,30 *euro* mēnesī, par trīs un vairāk bērniem – 273,60 *euro* mēnesī);   * pašvaldība, kura ir pieņēmusi lēmumu par bērna ievietošanu audžuģimenē izmaksā: * **pabalstu bērna uzturam** ne mazāk par215 euro mēnesī (bērnam līdz 7 gadiem) un 258 euro mēnesī (bērnam no 7 līdz 17 (ieskaitot) gadiem); * **pabalstu apģērba un mīkstā inventāra iegādei.** |

\* kuram ir ar attiecīgiem dokumentiem apliecinātas tiesības uzturēties Latvijas teritorijā ne mazāk kā divus gadus pēc iesnieguma (par piemērotību audžuģimenes pienākumu veikšanai) iesniegšanas bāriņtiesā.

\*\*Ja potenciālajai audžuģimenei ir iepriekšējā pieredze ārpusģimenes aprūpē esošu bērnu aprūpē un audzināšanā (aizbildnība, adopcija, viesģimene, brīvprātīgais vai profesionālais darbs bērnu aprūpes iestādē, krīzes centrā) apmācību prakses daļa 16 stundu apjomā nav nepieciešama.

**\*\*\*** Līdz atbalsta centru izveidei, bet ne ilgāk kā līdz 2019.gada 1.janvārim, Valsts bērnu tiesību aizsardzības inspekcija nodrošina audžuģimenēm psiholoģisko palīdzību, informatīvo un metodisko atbalstu, kā arī nodrošina audžuģimeņu un specializēto audžuģimeņu mācības.

\*\*\*\*deklarētās dzīvesvietas bāriņtiesā.

\*\*\*\*\* Līdz atbalsta centru izveidei, bet ne ilgāk kā līdz 2019.gada 1.janvārim bāriņtiesa bērnu var ievietot audžuģimenē, ja nav noslēgta minētā vienošanās.